1942 tavaszán a szövetségesek elfogadták a Cartwheel hadművelet tervét, amelynek elsődleges célja Rabaul semlegesítése volt. Mivel a japán támaszpont bevételére nem volt elegendő forrásuk, úgy döntöttek, hogy kiiktatják a Rabault gyűrű szerűen körbevevő erődítményrendszert. Ennek egyike volt Bougainville. Amikor az amerikaiak 1943 októberében partra szálltak a szigeten, 25 ezer katona és 12 ezer haditengerész védte Bougainville-t. Túlnyomó többségük a repülőterek körül kiépített szilárd védelmi rendszerben állomásozott.